title: Tumbuktu
text: Mali 1660 vertuma ware anton erniguyur koe Tumbuktu ware golevgayas va yona rinta bak 120 tanda. Remi rekola mali 1660 kali 1750 va 128 vanmiae bat espuwes pacikeem " Tedzkiret en-nisian " neva dribur : va vertuma mana ota uiveon adalar. Mali monion 1660, kot kalstegesikam dan en tiyid pirtaf da sanefa blikera koe mazjida yolton gu sin zo kaliyir, va rictulamuca anton videyed ede pu Ségou Bambara gazik geeon mwaskis culiekayar oke pu Ulmidan Tuareg saneikeem lenteon mwaskis is fereon kerestias va Tumbuktu va yona gamiaxa webexa dodeyed. Mali 1780, Paca vergumvelt en griawiskiyir, acum koe Tumbuktu anton tani vodasi kadi kiblani vanmiau Armik gan ont Arma sane ont Bambara sane ont Macina Fula sane kare felisuca ke ugal wan tiyir.